– Пасля паступлення ў цэнтр аператыўнага кіравання РАНС паведамлення аб пажары,– расказвае начальнік каравула Дзмітрый Скіба,– дыспетчар адразу ж падае сігнал нараду пажарнай аварыйна-выратавальнай часці. Уключаецца сірэна, расчыняюцца вароты боксаў – і пажарная тэхніка праз хвіліну ўжо знаходзіцца ў дарозе. Па рацыі паведамленне аб надзвычайнай сітуацыі перадаецца таксама на пажарныя пасты, размешчаныя ў сельскай мясцовасці.